Anton Athanasi

Anton Athanasi (anglisht Anthony Athanas) ishte një biznesmen multi-milioner Shqiptaroamerikan i lindur në Korçë. Biznesi i tij pati një sukses të madh në fushën e restoranteve, vecanërisht me restorantin Anthony's Pier 4, një ndër më të suksesshmit në SHBA. Në vitin 1976 National Restaurant Association, e emërtoi këtë restorant, si restoranti më i mirë i vitit.

Përveçse një biznesmen i suksesshëm Anton Athanasi ishte një figurë tepër e njohur për komunitetin shqiptar në Amerikë, ai ka qenë pjestar i komunitetit deri sa u nda nga jeta. Ai mbështeti finaciarisht veprimtarinë e shoqërisë Vatra dhe u bë lobues i Shqipërisë në Shtetet e Bashkuara.

Duke qenë se vuante nga sëmundja e Alzheimerit vdiq në moshën 93 vjeçare në shtëpinë e tij në Swampscott, Masaçusets më 20 maj 2005.

 Lidhje të jashtme 
 Rekuiem për Anton Athanasin nga Roza Theohari 

 Referime 

Kategoria:Lindje 1911
Kategoria:Vdekje 2005
Kategoria:Shqiptaro-amerikanë
Kategoria:Njerëz nga Korça